ராத்திரி நைவேத்தியம் காட்டி, தேங்கா ஒடச்சி வழிபடுவோம். நவராத்திரி நாளு ஆரம்பிக்கறப்ப முத்தாரம்மன் கோயில்ல கொடியேற்றம் நடக்கும். அன்னைக்குதான் காப்புக் கட்டிக்குவோம். காளி, அம்மன் வேஷம் கட்டற நாங்க எங்க இருந்தாலும் கொடியேற்றம் நடக்கிறப்போ குலசைக்குப் போயி கடற்கரைல நீராடி, குடத்துல கடல் நீர எடுத்து வந்து கும்பம் வளப்போம். அதுல வேப்பிலைய அழகா சொருகி ஜோடிச்சி காளித்திரை போட்டிருக்கற எடத்துல வச்சி வணங்குவோம். கும்பம் எடுத்துகிட்டு வந்ததுக்கு அப்புறமாத்தான் நாங்க வேஷம் கட்டுவோம். அதுவரைக்கும் கட்டமாட்டோம். அம்மன மனசில நெனச்சிக்கிட்டுதான் இருப்போம்.